Многодетна майка отказала да се грижи за болното си дете - News.bg
18.04.2019 16:52:59
Многодетна майка в Пловдив отказала да се грижи за 8-годишното си дете, което е със сърдечна недостатъчност и неврологични проблеми, пише БНР.
Първоначално жената е заявила, че изоставя детето си заради лошото му здравословно състояние. След разговори със специалисти майката променила донякъде мнението си.
"Майката още не е подписала декларация за пълно осиновяване, но се съгласява, ако детето бъде настанено в център с медицински грижи, да се виждат редовно", заяви за националното радио Надя Танева от пловдивската дирекция "Социално подпомагане".
На този етап настаняването на детето при приемно семейство не е възможно.
Социалните служби продължават да полагат грижи за детето и неговото семейство, така че да се стигне до най-доброто решение за бъдещето на момичето.
По думите на началника на педиатричната клиника към болница "Св. Георги" в Пловдив Иван Иванов детето е в тежко, но стабилно състояние. Нямало опасност за живота на момичето.
"Включено е в програмата за трансплантация, но засега това не е реалистично", допълни Иванов.
Детето е лекувано в същата болница през месец август миналата година. От януари се наложило момичето да остане за продължително в болницата. В по-голямата част от престоя си в болницата момичето е било с придружител от семейството, като за него са се грижили и доброволци.
27-годишна блъсна майка и дете на пешеходна пътека в Пловдив
Откриха майката на момиченцето от Пловдив
Начало / У нас / Общество / Многодетна майка отказала да се грижи за болното си дете